ועדת החוקה, חוק ומשפט, כנסת 16, פרוטוקול מספר 530, 2005-07-11 13:00

מיכאל איתן: הצעת חוק לתיקון פקודת הנזיקין (מס' 10) (אחריות עובדי הציבור), התשס"ה-2005.

מיכאל איתן: אנחנו מדברים על מצב שבו תהיה חלוקה של אחריות של המדינה ושל עובדי המדינה.

מיכאל איתן: לאחר דיונים די ממושכים הגענו לנוסח מוסכם.

מיכאל איתן: אני מבקש להביא אותו להצבעה בקריאה שנייה ושלישית.

רשף חן: המצב הוא שאפשר להגיש נגד עובד הציבור תובענה רק אם זה נעשה בשוויון נפש או בכוונה.

מיכאל איתן: מצד אחד אנחנו רוצים למנוע מצב שיאיימו על פקידי ציבור, ומצד שני לא ליצור מצב שתהיה הפקרות, כלומר שהפקידים יוכלו להתעלל באזרחים כי הם יקבלו חסינות .

מיכאל איתן: היו על זה הרבה מאוד דיונים.

מיכאל איתן: הקו שהגענו הוא מאוד עדין ונכון.

מיכאל איתן: אמרנו שהאדם, שנוהג בשוויון נפש לגבי תוצאות שליליות שהוא יגרום, יהיה אחראי.

מיכאל איתן: לקחנו את המושג של הפזיזות הפלילית.

מיכאל איתן: אמרנו שאם זה מעשה רשלנות גרידא, בלי כוונה מינימאלית אנחנו עדיין שמים אותו תחת חסות המדינה, אבל אם זה מצב שבו בן אדם אומר שהוא לא חותם על הרשיון, והוא יודע שהוא יגרום לנזק של 100 טון פירות שיתקלקל, אז אומרים לו "אדוני, ידעת שאתה הולך לגרום נזק אז תהיה אחראי".

רשף חן: למה עובד המדינה לא אחראי על הרשלנות כלפי המדינה?

מיכאל איתן: זה לא שייך.

מרב ישראלי: יש הוראה לגבי רשלנות חמורה.

מרב ישראלי: כלפי צד ג' הוא לא אחראי, אלא אם כן הוא פעל בכוונה או בשוויון נפש.

מרב ישראלי: אם הוא התרשל כלפי המדינה גם לגבי נזק שהוא גרם לה וגם לגבי שיפוי, זה כמו ביטוח מקצועי.

רשף חן: זאת אומרת, המדינה נותנת לו ביטוח.

מרב ישראלי: בדיוק.

מיכאל איתן: ברשלנות חמורה היא חוזרת אליו והוא ישלם.

מיכאל איתן: מי בעד העברת החוק?

מיכאל איתן: ה צ ב ע ה בעד – פה אחד אושר תודה רבה, הישיבה נעולה.